[{"text_idx": "#000000", "text": "Aumo\u0302nerie catholique des Hmong de France"}, {"text_idx": "#000002", "text": "Wb ob niam txiv xav tsis txog tias xyoo no wb yuav mus saib thaj AvNtshiab, Huab Tais Yes Xus lub teb chaws. Ib sij huam xwb twb ua devraws kev rov qab los txog vaj txog tsev lawm. Wb mus zaum no yog nrog cov phooj ywg Los Tsuas mus foom hmoov zoo rau lawv daim phiaj zeb Peb txiv nyob saum ntuj uas lawv twb npaj tau ntau xyoo los lawm."}, {"text_idx": "#000003", "text": "Sij hawm dhau los lawm ntev yeej xav tias lawv twb mus los lawm. Ntshe yog Huab Tais Ntuj caw wb lod ? Xyoo not thaum lub 2 hlis ntuj, wb tau mus koom cov phooj ywg Los Tsuas lub thaj txi ntuj puag hli. Thaum wb nyuam qhuav mus txog hauv tsev teev ntuj xwb, txawm muaj ib tug poj niam (pom thawj zaug) cia li ncaj nraim los nug kuv tias : \u00ab koj mus Je\u0301rusalem thiab lov ? \u00bb Kuv teb tias:\u00ab Tsis mus, lawv twb mus los lawm pob ! \u00bb. Ces nws cia li tig loo rov mus hu tau tus tuav ntaub ntawv los txog ntawm wb, ces nws hais tias: \u00ab tus no xav mus Terre Sainte thiab \u00bb. Tus tuav ntaub ntawv hais tias: \u00abkoj xav mus los tau tab sis yuav tsum teb tam sis no \u00bb, ua rau kuv yoob tag. Kuv thiaj teb tias: \u00ab wb 2 leeg \u00bb.Nws rov hais tias: \u00ab tiag mas tshuav ib lub chaw xwb tab sis yuav zam thiab txais kom tau ib tug ntxiv. Tab sis neb yuav tsum npaj ntaub ntawv kom tiav xa tuaj hmo no nawb \u00bb.Wb yeej tsis npaj siab thiab xav tias yuav mus tab sis ua cia li teb tias MUS. Tsis ua xyem xyav li, yeej muaj ntau yam los ua kom wb pauv siab vim lub teb chaws tid tsis thaj yeeb. Txhua tus txheeb ze los yog phooj ywg tsis pom zoo wb mus tab sis muaj ib qho tseeb nyob hauv siab tias Tsis txhob ntshai mus kom tau."}, {"text_idx": "#000004", "text": "Peb mus so nyob rau hauv cov leej phauj lub tsev \u00ab les s\u0153urs deNazareth \u00bb uas yog leej Ntshiab Yos Xes lub ntxa nyob rau hauv.Peb kuj tau mus teev ntuj ntxov ntxov nyob hauv lub Basilique de laSainte Marie los yog la grotte de l\u2019annonciation, uas leej Ntshiab NkasNplias tshwm sim rau niam Mab Liab pom."}, {"text_idx": "#000006", "text": "Tus txiv plig coj peb mus ntawd kuj nug tau tseeb lawm tias tseem tshuav chaws yog peb npaj tau. Cov phooj ywg Los Tsuas kuj qhia tau ib lub tswv yim zoo kom peb tsim 2 daim lag zeb (Peb Txiv nyob saum ntuj thiab Niam Mab Liab) ua ke, es peb thiaj li mus sib sau ib zaugxwb. Vim lawv tsis paub lawv thiaj li tsis ua li ntawd."}, {"text_idx": "#000007", "text": "Peb tau mus sib txoos thov Leej NiamNtshiab nyob hauv La chapelle saint Charles de Foucauld(*)Txiv Plig kom hu zaj nkauj cav txog niam Mab Liab ua lusLos Tsuas, lus Nyab Laj ces thaum kawg nws hais tias ua lus hmoob thiab."}, {"text_idx": "#000008", "text": "Kuv paub tias Leej Ntuj Plig Ntshiab yeej nrog nraim wb, vim tias zaum no wb hu tau zoo tshaj txhua zaus tib si. Lub sij hawm ntawd xav kom nej saws daws nrog wb nyob mas ntshe peb haj tseem yuav zoo siab tshaj. Kuv zoo zoo siab kua muag rov qab poob ntav dua ib"}, {"text_idx": "#000009", "text": "zaug ntxiv. Hnub no yog zaum ob uas kuv tau quaj vim txoj kev zoo siab thiab kaj siab. Kuv paub zoo tias yog Leej Niam lub hwj chim tiag tiag thiaj li au rau peb feem coob zoo zoo siab nyias so so nyias kua muag. Thaum peb teev ntuj taug Huab Tais Yes Xus tus lw, tau tsuj Nws cov hneev taw, txog tej chaw nws ntog mas zoo xws li peb nrog Nws nyob sij hwm ntawd. Peb ntsiav ntsoov Nws raug tsim txom thiab peb hlub Nws heev... Txhua tsav txhua yam yeej muaj raws li Ntawv Ntshiab qhia tiag."}, {"text_idx": "#000010", "text": "Peb ua thaj lub Txi ntuj \u201cmesse au couvent des be\u0301ne\u0301dictines\u201d mas ua rau wb ob niam txiv ntsuag ntsuag nos, nyob de tes nrho tsis muaj npoj. Vim tias cov phooj ywg Los Tsuas zoo siab, hom khaj sib khawm zom zaws, wb ces lam ua ntsej muag luag xwb tab sis lub siab mob tej niag zaj tias ua cas hov tsis yog peb cov hmoob? Wb nco txog nej txhua leej txhua tus, xav kom lub sij hawm no muaj nej sawvdaws mas ntshe peb yuav zoo zoo siab, sib khawm zom zaws thiab."}, {"text_idx": "#000011", "text": "Txhua yam no, kuv paub zoo tias yog Huab Tais Ntuj xa wb tuaj kom paub rov qab los hais qhia rau nej, xws li 2 tug thwj tim mus Es mas ws, rov qab los qhia leej Ntshiab Pob zeb lawv. Txij thaum ntawd los ces wb yeej xav kom peb muaj ib yam li lwm haiv neeg ntseeg no thiab. Wb niaj hnub thov ntuj puag tim thaj Av Ntshiab rau peb tsoomneeg ntseeg hmoob kom Leej Tswv Yim Ntshiab los tshoj peb txhua leej txhua tus, kom peb thooj siab kom ntswv tsim kom tau 2 daim phiaj zeb no ib hnub xwb. Tshwj xeeb tshaj thov ntuj rau cov yuav xub ntaus thawj, yuav xub los pib leg tej dej num (tho txoj hauv kev). Tamli kuv pom muaj 3 leeg, xws li :"}, {"text_idx": "#000012", "text": "Xaiv Tsom YAJ, uas yog tus Txiv PligNeej Vaj ib txwm tso siab thiab xaivnws los tuav lub aumonerie los txogntua xyoo 2022.\nJoanne, niam Ntsuab Xwm YAJ, yogtus muaj peev xwm los txais Xaiv Tsomtxoj hauj lwm thiab tuav lubaumonerie ntxiv mus lawm yav tomntej. Nws yuav yog tus sawv cev los liscov hauj lwm no.\nVoos XYOOJ nyob USA, nws kub siabxav kom peb haiv neeg Hmoob ntseegmuaj 2 daim phiaj zeb.Yes Xuslub ntxa"}, {"text_idx": "#000014", "text": "(*) Charles de Foucauld (1858 -1916). Nws ua ntsuagniam ntsuag txiv ntxov ntxov, ntsib teeb meem ntau tsavntau yam. Nws yog ib tug qub tub rog tsis ntseeg ntuj li.Xyoo 1886, nws ntsib Huab Tais Ntuj thawj zaug nyobhauv lub tsev teev ntuj Saint-Augustin (Paris), nws txaussiab hlo los raws Huab Tais Ntuj. Nws sawv ua Leej chojxyoo 1901, thiaj txiav txim siab los ua lub neej nrog TswvNtuj raws Yes Xus qab nyob teb chaws suab puam pabcov neeg txom nyem. Nws raug tub sab tua xyoo 1916.Xyoo 2022, Vaj Qhia Franc\u0327ois tau tsa nws ua Lee"}, {"text_idx": "#000015", "text": "Cov phooj ywg sawv daws, yog kuv qhib tau kuv lub siab mas kuv yuav qhib rau nej saib kom nej thiaj li paub hais tias nws kub lug xav kom 2 daim phiaj zeb no tshwm sim tau xwb. Peb sawv daws thov ntuj tsis tseg los pab peb, txhawb cov peb lub dag lub zog, pab cawm lub cub tawg kom ciaj thiab txhua txhia yam mus tau raws li lub siab xav thiab ntshaw. Peb Hmoob thiaj li yuav tsis ntsuag no li wb 2 niam txiv zaum no.Thov Huab Tais Ntuj nrog nej nyob pov hwm nej sawv daws. Ua liNiam Zoov Tsu THOJ,Chevannes (Essonnes)"}, {"text_idx": "#000016", "text": "phiaj zeb Peb Txiv nyob saum ntuj yaj tag dhau los"}, {"text_idx": "#000018", "text": "phiaj zeb Peb Txiv nyob saum ntuj niaj hnub no"}, {"text_idx": "#000021", "text": "Tsev teev ntuj txiv ntoo roj"}]